
ДП „БОРЕЛИ“ у стечају
С О М Б О Р

Стапарски пут бб
Објављује
ОГЛАС
За прикупљање писаних понуда за закључење уговора о пословно-техничкој сарадњи у сврху давања на коришћење производних капацитета стечајног дужника и то:
· Производни капацитети који се налазе на к.п.бр. 9361/1 КО Сомбор I,  Стапарски пут бб, Сомбор, који се састоје од:
· производне хале око 3.900 м2 корисног простора
· машина за производњу обуће
· објекти инфраструктуре: путеви и платои, ограда, портирница
· канцеларијска опрема и намештај.
Пословно – техничка сарадња подразумева да стечајни дужник обезбеђује производне капацитете, са комплетном опремом и покретним стварима које се употребљавају у процесу производње, док понуђач организује наставак процеса призводње ради очувања и евентуалног увећања тржишног удела у производњи и продаји кожне обуће. 
Заинтересована лица достављају понуду на име сигурног пословног резултата која мора бити исказана на месечном нивоу. Минимално прихватљив новчани износ на месечном нивоу износи 3.000,00 € у динарској противвредности на дан плаћања, по средњем курсу НБС без урачунатог ПДВ-а.     
Право на учествовање у поступку имају домаћа и страна правна лица која:
- након добијања профактуре изврше уплату ради откупа документације износ од 30.000,00 динара који се увећава за припадајући ПДВ. Профактура се може преузети сваког радног дана од дана објављивања огласа у периоду од 9.00 до 14.00 часова, а најкасније до 15.11.2017. године; 

- уплате депозит најкасније до 15.11.2017. године, у износу од 180.000,00 динара, на рачун стечајног дужника бр. 355-3200518131-47  код „Војвођанска банка“ а.д. филијала Сомбор, односно износ од 1.500,00 € на девизни рачун стечајног дужника бр. 353-550003200518221-68. Понуђачима са којима се не закључи уговор, депозит ће бити враћен у року од 5 (пет) дана од дана отварања понуда;
- потпишу изјаву о губитку права на повраћај допозита. Изјава чини саставни део документације сачињене за потребе закључивања уговора о пословно-техничкој сарадњи.
Проиузводна хала односно објекти, као и машине за производњу обуће и опреме, канцеларијски намештај, чине јединствену целину и дају се на коришћење у виђеном стању и потенцијални сауговарач се не може позивати на његове физичке недостатке.

Понуђач је у обавези да на локацији стечајног дужника обавља процес производње, као и да ангажује у периоду од три месеца од дана потписивања уговора најмање 50 лица која су била запослена или ангажована код правног претходника стечајног дужника на дан 15.03.2017. године. 
Уговор о пословно-техничкој сарадњи се закључује на одређено време до стицања услова за продају, сходно одлуци стечајног управника о начину и условима уновчења имовине.
Након продаје дела имовине, целокупне имовине или стечајног дужника као правног лица, корисник капацитета је у обавези да у року од 30 дана од дана проглашења купца преда стечајном управнику производне капацитете, са комплетном опремом и покретним стварима које се употребљавају у процесу производње или ради дистрибуције производа на тржишту, у стању у којем их је преузео.
Уговором ће бити регулисано да понуђач плаћа све трошкове који терете ове капацитете, тј. трошкове текућег одржавања преузете имовине, утрошак електричне енергије, воде, телефона, односно свих комуналних услуга, трошкове физичког обезбеђења имовине, трошкове обезбеђења противпожарне заштите и осигурања имовине, трошкове пореза на имовину и друге пореске обавезе по решењима надлежних пореских органа. 

Понуђач при коришћењу производних капацитета мора да поштује и да се придржава свих прописа и норматива везано за делатност којом се бави. 
Понуђач је у обавези да, ради обезбеђења плаћања уговореног износа на име пословно техничке сарадње, положи на рачун ДП „Борели“ у стечају, Сомбор, тромесечну накнаду на име пословно техничке сарадње, или да за исти износ положи неопозиву првокласну банкарску гаранцију наплативу на први позив. Овај полог биће враћен по престанку важења уговора и потписивању записника о примопредаји, под условом да је, на дан престанка уговора о пословно техничкој сарадњи, исплатио уговорену месечну накнаду и све уговорене префактурисане трошкове до тада настале.

Писане понуде се достављају у затвореној коверти искључиво личном доставом на адресу: Агенција за лиценцирање стечајних управника - Центар за стечај, Булевар Михајла Пупина 10, Нови Сад, V спрат, са напоменом „ПОНУДА ЗА УГОВОР О ПОСЛОВНО-ТЕХНИЧКОЈ САРАДЊИ – НЕ ОТВАРАТИ“. 
Крајњи рок за достављање понуда је 17.11.2017. године до 11.45 часова. 

Јавно отварање понуда одржаће се дана 17.11.2017. године у 12:00 часова (15 минута по истеку времена за прикупљање понуда) на адреси: Агенција за лиценцирање стечајних управника-Центар за стечај, Булевар Михајла Пупина 10, Нови Сад, V спрат,  у присуству комисије за отварање понуда.
Запечаћена коверта са понудом мора да садржи:

- пријаву за учешће потисану лично или од стране овлашћеног лица и доказ да је у питању овлашћено лице;

- безусловну понуду уз навођење јасно одређног износа на који понуда гласи. Понуда мора да буде јасна, недвосмислена, читко исписана и оверена печатом и потписом овлашћеног лица, без урачунатог ПДВ-а. Понуда са варијантама није дозвољена. Понуда се доставља искључиво на српском језику;

- потписану изјаву о губитку прва на повраћај депозита;

- потписан нацрт уговора о пословно-техничкој сарадњи;

- овлашћење за заступање, уколико отварању понуда не присуствује понуђач лично;

- извод из регистра привредних субјеката и ОП образац
- доказ да је понуђач, његов оснивач или повезано лице, регистрован за обављање  делатности 1520 – производња кожне обуће, оправка обуће и других предмета од коже.
Понуђач је у обавези да за наведене услове, у коверти са понудом, достави одговарајуће доказе. Ако је понуђач страно правно лице документација и докази морају садржати Апостиле и бити оверени од овлашћеног преводиоца. 

На самом отварању понуда стечајни управник ће дати могућност понуђачима да три пута побољшају иницијалне понуде. 
Неблаговремене и непотпуне понуде неће бити предмет разматрања.
Стечајни управник није у обавези да прихвати ни једну од пристиглих понуда, из било ког разлога.

Уговор о пословно-техничкој сарадњи o давању на коришћење производних капацитета стечајног дужника ће бити усаглашен и потписан са изабраним понуђачем у року од 10 дана од дана избора понуђача, примопредаја имовине и производно-пословних капацитета ће се извршити са стањима на дан 31.12.2016. године.
Ближе информације се могу добити код повереника стечајног управника - Павел Северињи 063/854-96-03 или путем електронске поште sever1@stcable.net
